open-index/open-wikipedia-markdown huggingface dataset:
Άγιος Γεώργιος Κερύνειας

Ο **Άγιος Γεώργιος Κερύνειας** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Ο Άγιος Γεώργιος βρίσκεται στο βόρειο τμήμα της Κύπρου, 4,5 χιλιόμετρα δυτικά της Κερύνειας. Στα ανατολικά συνορεύει με το χωριό Τέμπλος, στα νότια με το Κάρμι, στα νοτιοδυτικά με το Τριμίθθι και στα δυτικά με τον Καραβά. Το βόρειο τμήμα της διοικητικής του έκτασης είναι παραθαλάσσιο.

## Ονομασία
Το χωριό πήρε την ονομασία του από τον Άγιο Γεώργιο, λόγω του ότι σε μια σπηλιά στην περιοχή βρέθηκε εικόνισμα του Αγίου Γεωργίου. Πάνω στη σπηλιά κτίστηκε εκκλησία, αφιερωμένη στον Άγιο Γεώργιο.

## Πληθυσμός
Το 1881 ο Άγιος Γεώργιος είχε λιγότερους από 30 κατοίκους. Αυτοί εγκαταστάθηκαν στην περιοχή από τα γειτονικά χωριά Κάρμι και Τριμίθθι, λόγω του γεγονότος ότι η περιοχή του Αγίου Γεωργίου ήταν πεδιάδα. Με το πέρασμα των χρόνων ο πληθυσμός του χωριού αυξανόταν. Σύμφωνα με τις απογραφές πληθυσμού, έως το 1946 στο χωριό κατοικούσαν μόνο Ελληνοκύπριοι. Η επόμενη απογραφή έγινε το 1960 σύμφωνα με την οποία στο χωριό κατοικούσαν και Τουρκοκύπριοι, οι οποίο αποτελούσαν περίπου το 1/4 του πληθυσμού. Η παρουσία των Τουρκοκυπρίων πιθανόν να οφείλεται στην μετακίνηση των ορίων του χωριού ώστε να περιλαμβάνει και μερικές περιοχές του γειτονικού χωριού Τέμπλος, οι οποίες γειτνίαζαν με τον Άγιο Γεώργιο. Στις περιοχές αυτές κατοικούσαν Τουρκοκύπριοι.

Κατά την τουρκική εισβολή του 1974 οι Ελληνοκύπριοι κάτοικοι του αναγκάστηκαν να μετακινηθούν στο νότιο μέρος της Κύπρου. Οι περισσότεροι εγκαταστάθηκαν σε Λεμεσό και Λευκωσία. Το 1975, στον Άγιο Γεώργιο εγκαταστάθηκαν Τουρκοκύπριοι πρόσφυγες, κυρίως από τις συνοικίες της Λεμεσού, Αρναούτ και Άγιος Αντώνιος. Τα επόμενα χρόνια εγκαταστάθηκαν στην περιοχή και Τουρκοκύπριοι πρόσφυγες από χωριά της επαρχίας Πάφου (Άγιος Γεώργιος, Κούρτακα, Γεροσκήπου, Γαλαταριά).

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*
*
*

## Εξωτερικοί σύνδεσμοι
*
*

Κατηγορία:Κοινότητες της Επαρχίας Κερύνειας
Αγία Τριάδα Αιτωλοακαρνανίας

Την ονομασία **Αγία Τριάδα** φέρουν έξι οικισμοί στην Αιτωλοακαρνανία:

* Αγία Τριάδα Ανοιξιάτικου Αιτωλοακαρνανίας
* Αγία Τριάδα Μακρινούς Αιτωλοακαρνανίας
* Αγία Τριάδα Γούναρη Αιτωλοακαρνανίας
* Αγία Τριάδα Δρυμώνος Αιτωλοακαρνανίας
* Αγία Τριάδα Στύλιας Αιτωλοακαρνανίας
* Αγία Τριάδα Χόμορης Αιτωλοακαρνανίας

Κατηγορία:Αποσαφηνίσεις ελληνικών τοπωνυμίων
Αγία Τριάδα Δρυμώνος Αιτωλοακαρνανίας

*Για οικισμούς με το ίδιο όνομα στην Αιτωλοακαρνανία δείτε: [[Αγία Τριάδα Αιτωλοακαρνανίας]]*
*Για οικισμούς με το ίδιο όνομα στην Ελλάδα δείτε το λήμμα: [[Αγία Τριάδα (αποσαφήνιση)]]*

Η **Αγία Τριάδα** Δρυμώνος είναι οικισμός του νομού Αιτωλοακαρνανίας σε κατάφυτη από έλατα περιοχή του Θέρμου και βρίσκεται ανάμεσα στα χωριά Δρυμώνα και Άνω Δρυμώνα. Το χωριό αποτελούσε συνοικισμό του Δρυμώνα και οι κάτοικοι το ανέφεραν και ως *Ζόμπος* ή *Κοτρώνι*. Το όνομά του προέρχεται από την εκκλησία της Αγίας Τριάδας που κτίστηκε το 1919. Απέχει 39 χλμ. δυτικά από το Αγρίνιο και 18 χλμ. βόρεια από το Θέρμο. Ως οικισμός αναγνωρίστηκε το 1991 και προσαρτήθηκε στην κοινότητα Δρυμώνος. Σύμφωνα με το σχέδιο Καλλικράτης, μαζί με τον Δρυμώνα, τον Άνω Δρυμώνα και τον Κοσκινά αποτελούν τη τοπική κοινότητα Δρυμώνος που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 15 κατοίκους.

## Πληθυσμός

## Εξωτερικοί σύνδεσμοι

*Αγία Τριάδα από τον Τουριστικό οδηγό περιοχής Δρυμώνα Τριχωνίδας, σελ. 20

## Παραπομπές

## Πηγές
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Τούρνχαουτ

Το **Τούρνχαουτ** (ολλανδικά: *Turnhout*), είναι πόλη του Βελγίου, στην Επαρχία της Αμβέρσας. Την 1η Ιανουαρίου 2024 το Τούρνχαουτ είχε πληθυσμό 47.222 κατοίκων. Έχει έκταση 56,06 χλμ² και πληθυσμιακή πυκνότητα 842,3 κατοίκων ανά τετραγωνικό χιλιόμετρο.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Λιζάν ντε Βίτε

Η **Λιζάν Ντε Βίτε** (γενν. 10 Σεπτεμβρίου 1992) είναι Ολλανδή αθλήτρια του στίβου. Κέρδισε το χάλκινο μετάλλιο στα 400 μέτρα στο Ευρωπαϊκό Πρωτάθλημα Στίβου 2018.

Συμμετείχε με την ομάδα της Ολλανδίας στα 4x400 μέτρα σκυταλοδρομία στους Ολυμπιακούς Αγώνες 2016.

Η μικρότερή της αδελφή, η Λάουρα ντε Βίτε, είναι και αυτή σπρίντερ.

## Ατομικά ρεκόρ

* 400 μέτρα: 50.77 **ΕΡ** (Βερολίνο 2018)
* 800 μέτρα: 2:05.39 (Αμβέρσα 2013)

## Παραπομπές


Κατηγορία:Ολλανδοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Βίτε
Κατηγορία:Αθλητές του στίβου στους Θερινούς Ολυμπιακούς Αγώνες 2020
Φλεβόλιθος

Ο **φλεβόλιθος** (φλέβα + λίθος) είναι στρογγυλές συστάδες ασβεστίου που αναπτύσσονται στα τοιχώματα μιας φλέβας. Μπορεί να ποικίλει σε μέγεθος, αλλά συνήθως είναι περίπου 5 χιλιοστά. Εμφανίζεται συχνότερα στις φλέβες που περιβάλλουν τη λεκάνη. Είναι ένας τύπος αγγειακής ασβεστοποίησης και θεωρείται ως σημάδι ανωμαλίας στη φλέβα. Σχετίζεται με το Σύνδρομο Maffucci

Απεικονίζεται συνήθως από ένα σύντομο άκρο με μεταφυσικές παραμορφώσεις λόγω πολλαπλών εγχονδρωμάτων που μπορεί να φαίνονται αλλόκοτα, και μάζες μαλακών ιστών με φλεβόλιθους που απεικονίζουν αιμαγγειώματα.

Στην πυελική περιοχή παρουσιάζεται σε περίπου 44,2% των ανθρώπων, συχνότερα στις γυναίκες (50,1%) από τους άνδρες (37,3%). Η ποσότητα των φλεβολίθων αυξάνεται με την ηλικία και εμφανίζονται πιο συχνά στην αριστερή απ' ό, τι στη δεξιά πλευρά της πυελικής περιοχής. Οι φλεβόλιθοι εκτός της πυελικής περιοχής εμφανίζονται σε περίπου 2% του πληθυσμού.

Συνήθως δεν κινούνται και είναι αβλαβείς, αλλά μπορεί να σηματοδοτούν την παρουσία κάποιας άλλης πάθησης. Πολλοί ενήλικες έχουν φλεβόλιθους και δεν επηρεάζονται από αυτούς.

## Αιτίες
Οι ερευνητές είναι αβέβαιοι για τις αιτίες που προκαλούν το σχηματισμό φλεβολίθων. Είναι συνήθως παρόντες από τη γέννηση ή συγγενείς.

Οι μη γενετικές αιτίες των φλεβολίθων περιλαμβάνουν:

- ανωμαλίες στις φλέβες ή φλεβικές δυσπλασίες, οι οποίες επιβραδύνουν τη ροή του αίματος και προκαλούν συλλογή ασβεστίου,

- βλάβη στα τοιχώματα της φλέβας

- κιρσούς

- κακή ροή αίματος

- δυσκοιλιότητα και τέντωμα, που μπορεί να βλάψει τις πυελικές φλέβες

## Ακτινογραφικά χαρακτηριστικά
Οι φλεβολίθοι εμφανίζονται ως εστιακή ασβεστοποίηση, συχνά με ακτινοδιαγνωστικά κέντρα (αν υπάρχουν, ένα χρήσιμο σημάδι για διακρίνονται από την ουρολιθίαση). Αυτή η εμφάνιση αποδίδεται στην ασβεστοποίηση περιφερικά εντός του αγγείου και παρατηρείται συχνά στις κοιλιακές ακτινογραφίες (66% των φλεολιθίων). Μπορεί επίσης να παρατηρηθεί σε Υπολογιστική Τομογραφία (Computed Tomography- CT), εφόσον ληφθούν λεπτές τομές (σε φέτες πάχους 5 mm, τα ραδιοδιασταδιακά κέντρα θα είναι αδιαφανή στο 99% των φλεβολίθων.

## Παραπομπές


## Πηγές

* Murphey MD, Fairbairn KJ, Parman LM et-al. From the archives of the AFIP. Musculoskeletal angiomatous lesions: radiologic-pathologic correlation. Radiographics. 1995
* Mcdermott AL, Dutt SN, Chavda SV et-al. Maffucci's syndrome: clinical and radiological features of a rare condition. J Laryngol Otol. 2001
* Unger EC, Kessler HB, Kowalyshyn MJ et-al. MR imaging of Maffucci syndrome. AJR Am J Roentgenol. 1988
* Zwenneke flach H, Ginai AZ, Wolter oosterhuis J. Best cases from the AFIP. Maffucci syndrome: radiologic and pathologic findings. Armed Forces Institutes of Pathology. Radiographics  (Maffucci Syndrome).

* https://www.medicalnewstoday.com/articles/321585.php

* Stedman's Medical Dictionary, 28th Edition

* *Frequency and location of pelvic phleboliths*, Tor Mattsson, Clinical Radiology, January–November 1980, 31 (1), pag. 115–118

* *Suprapelvic phleboliths: prevalence, distribution and clinical associations*, Curry NS, Ham FC, Schabel SI, Clinical Radiology, November 1983, 34(6), pag. 701-5

Κατηγορία:Καρδιαγγειακές παθήσεις
Μάχη της Βερόνας (312)

Η **μάχη της Βερόνας** (*Battaglia di Verona*) διεξήχθη το 312 μεταξύ των δυνάμεων του Ρωμαίου αυτοκράτορα Κωνσταντίνου Α΄ και του Μαξέντιου. Οι δυνάμεις του Μαξέντιου νικήθηκαν.

Κατηγορία:Στρατός της Αρχαίας Ρώμης
Κατηγορία:Βερόνα
Μάχη του Σάλσου

Η **Μάχη του Σάλσου** ήταν μια τεράστια μάχη που έλαβε χώρα το έτος 612 κατά τη διάρκεια της δεύτερης εκστρατείας του πολέμου Κόγκουριο-Σουέι μεταξύ του Βασιλείου Κόγκουριο της Κορέας και της αυτοκρατορικής Δυναστείας Σουέι της Κίνας. Το Κόγκουριο είχε μια συντριπτική νίκη επί των αριθμητικά ανώτερων δυνάμεων των Σουέι στον ποταμό Σάλσου.

## Παρασκήνιο
Το 612 ο αυτοκράτορας Γιανγκ των Σουέι εισέβαλε στο Κόγκουριο με πάνω από ένα εκατομμύριο άνδρες. Δεν κατάφερε να ξεπεράσει την άμυνα των Κόγκουριο στο Λιαογιάνγκ/Γιογιάνγκ, και έτσι απέστειλε 300.000 στρατεύματα στην Πιονγιάνγκ, την πρωτεύουσα του Κόγκουριο.

Ο στρατηγός του Κόγκουριο, Ούλτζι Μούντοκ αμυνόταν ενάντια στις δυνάμεις των Σούει επί μήνες, προκαλώντας ζημιές, ενώ αργότερα υποχώρησε βαθιά στο έδαφος του Κόγκουριο, όπου προετοιμάστηκε και περίμενε επίθεση στον ποταμό Σάλσου (ποταμός Τσόνγκτσον). Ο Ούλτζι Μούντοκ είχε διακόψει την ροή του νερού προηγουμένως, με ένα φράγμα και όταν τα στρατεύματα των Σουέι έφτασαν στον ποταμό, η στάθμη του νερού ήταν ρηχή. Όταν οι ανυποψίαστοι στρατιώτες του Σουέι βρίσκονταν στα μισά του ποταμού, ο Ούλτζι Μούντοκ άνοιξε το φράγμα, με την φονική ορμή του νερού να προκαλεί χιλιάδες πνιγμούς στους εχθρούς. Το ιππικό του Κόγκουριο επιτέθηκε τότε στις υπόλοιπες δυνάμεις των Σουέι, προκαλώντας τεράστιες απώλειες.

Τα επιζώντα στρατεύματα των Κινέζων αναγκάστηκαν να υποχωρήσουν με ταχύτατο ρυθμό στη χερσόνησο Λιαοντόνγκ για να αποφύγουν να σκοτωθούν ή να συλληφθούν. Πολλοί στρατιώτες που αποχώρησαν, πέθαναν από ασθένεια ή πείνα, καθώς ο στρατός τους είχε εξαντλήσει τις προμήθειες τροφίμων. Από από τους 300.000 άνδρες της εκστρατείας μόνο 2.700 Σουέι κατάφεραν να επιζήσουν. Η μάχη του Σάλσου κατατάσσεται ανάμεσα στις πιο θανατηφόρες μάχες "κλασικής διαμόρφωσης" στην παγκόσμια ιστορία.

Με τη νίκη επί των Σουέι στον ποταμό Σάλσου, το Κόγκουριο κέρδισε τελικά τον Πόλεμο Κόγκουριο-Σουέι, ενώ η Κινέζικη δυναστεία, που πλήττονταν σοβαρά από τις τεράστιες απώλειες ανθρώπινου δυναμικού και των πόρων ως αποτέλεσμα της Κορεάτικης εκστρατείας, άρχισε να παρακμάζει ταχύτατα και τελικά κατέρρευσε λόγω εσωτερικής σύγκρουσης, όπου αντικαταστάθηκαν σύντομα από την Δυναστεία των Τανγκ.

## Παραπομπές


Κατηγορία:Ιστορία της Κίνας
Κατηγορία:Ιστορία της Κορέας
Κάστρο Αγίου Φιλίππου

μικρογραφία|Η Πολιορκία του Φρουρίου του Αγίου Φιλίππου (1756).
μικρογραφία|Σχέδιο του Φρουρίου του Αγίου Φιλίππου. (1780)

Το **Κάστρο Αγίου Φιλίππου** (, ), περισσότερο γνωστό ως **Φρούριο Αγίου Φιλίππου**, ήταν φρούριο το οποίο φύλασσε την είσοδο στο λιμάνι του Μαόν. Ευρίσκεται εντός του δήμου του Ες Καστέλλ, επί του νησιού της Μενόρκας. 

Ανακατασκευάστηκε από Βρετανικές δυνάμεις κατά την διάρκεια της δεκαετίας του 1760, στην θέση παλαιότερου ισπανικού φρουρίου, του *Καστέλλ ντε Σαν Φελίππε*, το οποίο είχε ανεγερθεί προς το 1554. Είναι ιδιαίτερα γνωστό για την δύο φορές ανεπιτυχή υπεράσπισή του από τους Βρετανούς: κατά την Πολιορκία του Φρουρίου Αγίου Φιλίππου (1756) και την Εισβολή στη Μενόρκα (1781). Μετά την τελευταία, το κάστρο εν μέρει καταστράφηκε.

## Φάρος του Σαν Κάρλος
Λόγω της επιβλητικής θέσης του, η οποία επέβλεπε την είσοδο στο λιμάνι του Μαόν, η περιοχή περιμετρικά του φρουρίου θεωρείτο ως ιδανική τοποθεσία για την ανέγερση φάρου, ενώ, το 1852, ένα φάρος ανεγέρθηκε στην θέση Σαν Κάρλος. Το φως ευρισκόταν εντός ύψους 16 μ. πύργου, ο οποίος είχε στην βάση του μονώροφη κατοικία. Το αρνητικό της συγκεκριμένης θέσης, ωστόσο, ήταν πως ευρισκόταν εντός άμεσου πεδίου βολής του στρατιωτικού πυροβολείου το οποίο ευρισκόταν εντός του κάστρου.

Οι φύλακες του φάρου προειδοποιούνταν όταν ασκήσεις πυροβολικού λάμβαναν χώρα, ωστόσο διαμαρτύρονταν πως τα βλήματα προκαλούσαν φθορές στο κτίριο και προκαλούσαν ανησυχία στις οικογένειές τους. Η συγκεκριμένη κατάσταση συνεχίστηκε έως το 1912, όταν ο φάρος έκλεισε και αντικαταστάθηκε από κινητό φως τοποθετημένο επί μεταλλικής επωτίδας. Η τελευταία κατέβαινε κατά την διάρκεια των ασκήσεων πυροβολικού, ενώ ανυψωνόταν, στην συνέχεια, εκ νέου, φτάνοντας να καλύπτει απόσταση της τάξεως των 9,5 ναυτικών μιλίων.

Κατά την διάρκεια της δεκαετίας του 1970, το κινητό φως αντικαταστάθηκε από σταθερό φως, τοποθετημένο στην κορυφή ύψους 15 μ. τσιμεντένιο πύργου, διακοσμημένου με μαύρες και λευκές λωρίδες, επεκτείνοντας την απόσταση κάλυψής του στα 13 ναυτικά μίλια.
Ο παλαιός φάρος τελικώς καταστράφηκε το 1917, ενώ τμήματά του επαναχρησιμοποιήθηκαν για την ανέγερση του νέου φάρου του Φαβαρίτς.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Μενόρκα
Κατηγορία:Κάστρα στις Βαλεαρίδες Νήσους
Κατηγορία:Ιστορία της Μενόρκας
Ντεντερμόντε

Το **Ντεντερμόντε** (, ), είναι πόλη του Βελγίου, στην επαρχία της Ανατολικής Φλάνδρας. Την 1η Ιανουαρίου 2024 το Ντεντερμόντε είχε πληθυσμό 47.179 κατοίκων. Έχει έκταση 55,67 χλμ² και πληθυσμιακή πυκνότητα 847,5 κατοίκων ανά τετραγωνικό χιλιόμετρο.

Η πόλη βρίσκεται στο τρίγωνο Γάνδη-Βρυξέλλες-Αμβέρσα, μια από τις πιο αστικοποιημένες περιοχές της χώρας. Είναι η πρωτεύουσα της περιφέρειας Ντεντερμόντε και βρίσκεται στην περιοχή Dender. Η πόλη βρίσκεται στη συμβολή Dender και Scheldt.

Σύμβολο της λαογραφίας του Ντεντερμόντε είναι το ηρωικό άλογο Ros Beiaard.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Ρόνσε

Το **Ρόνσε** ή **Ρεναί** (, ), είναι πόλη του Βελγίου, στην επαρχία της Ανατολικής Φλάνδρας. Έχει έκταση 34,48 χλμ² και πληθυσμό 26.337 κατοίκους (2018).

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Εδαφικό Συμβούλιο του Μπόντολαντ

Το **Εδαφικό Συμβούλιο του Μπόντολαντ** (ΕΣΜ) είναι εδαφικό συμβούλιο στην πολιτεία του Ασσάμ της Ινδίας, η οποία έχει δικαιοδοσίες στις Επαρχίες Εδαφικής Έκτασης του Μπόντολαντ. Ιδρύθηκε στις 10 Φεβρουαρίου 2003. Το ΕΣΜ έχει 46 εκτελεστικά μέλη, ένα για κάθε συγκεκριμένη περιοχή εξουσίας που ονομάζεται σομίσθι. Η περιοχή υπό τη δικαιοδοσία του ΕΣΜ ονομάζεται επίσημα **Επαρχίες της Εδαφικής Περιοχής του Μπόντολαντ** (ΕΕΠΜ). Η περιοχή εμπίπτει στο γεωγραφικό χάρτη της λιγότερο αναπτυγμένης περιοχής στην Ινδία. Η αγροτική οικονομία είναι η μόνη πηγή βιοπορισμού των ανθρώπων. Η εκβιομηχάνιση και άλλες ευκαιρίες απασχόλησης είναι λιγοστές.

Η ΕΕΠΜ αποτελείται από τέσσερις συνεχόμενες επαρχίες &#x2014; Κοκρατζάρ, Μπάκσα, Ουνταλγκούρι και Τσιράνγκ &#x2014; δημιουργημένες από επτά υπάρχουσες επαρχίες &#x2014; Κοκρατζάρ, Μπονγκαϊγκαόν, Μπαρπέτα, Ναλμπάρι, Καμρούπ, Νταρράνγκ και Σονιτπούρ &#x2014; μια περιοχή 8.822 τ.χλμ. (11% της έκτασης του Ασσάμ, που αριθμεί 78.438 τ.χλμ.) αποτελείται από διάφορες προστατευόμενες φυλετικές ζώνες και τετράγωνα στο Ασσάμ. Η ίδρυσή του έγινε σύμφωνα με το Τροποποιημένο Έκτο Πρόγραμμα του Συντάγματος της Ινδίας.

## Δείτε επίσης

*Αυτόνομες περιοχές της Ινδίας
*Μπόντολαντ
*Κάμπα Μποργκογιάρι

## Παραπομπές


Κατηγορία:Αυτόνομες περιοχές της Ινδίας
Πλατεία Ναυαρίνου (Θεσσαλονίκη)

Η **Πλατεία Ναυαρίνου** είναι μια πλατεία στο κέντρο της Θεσσαλονίκης, στην Ελλάδα.

## Ιστορία
Η πλατεία χρονολογείται από τη ρωμαϊκή περίοδο της πόλης, με εμφανείς μάρτυρες τα ερείπια του παλατιού του Γαλερίου που βρίσκονται μέσα σε αυτή. Η πλατεία βρίσκεται δίπλα στην "πλατεία του Ιπποδρόμου", όπου η Σφαγή της Θεσσαλονίκης έλαβε χώρα κατά τη διάρκεια της βασιλείας του Θεοδοσίου Α΄. Στο κέντρο της πλατείας υπάρχει το σιντριβάνι με το «Αγόρι που σφυρίζει», έργο του Νικόλαου Παυλόπουλου.

Σήμερα, η Πλατεία Ναυαρίνου αποτελεί δημοφιλή τόπο συνάντησης, κυρίως μεταξύ του φοιτητικού πληθυσμού της πόλης, καθώς και ένα μεγάλο ποσοστό νέων οπού είναι ΛΟΑΤΚΙ+.

## Παραπομπές


Κατηγορία:Πλατείες της Θεσσαλονίκης
Σαντάλι (αποσαφήνιση)

Ο όρος** Σαντάλι **μπορεί να αναφέρεται σε:

* Σαντάλι ή λαός Σαντάλ, ο οποίος κατοικεί στην Ινδία, το Μπαγκλαντές, το Νεπάλ, το Μπουτάν
* γλώσσα Σαντάλι, η οποία ομιλείται από Σαντάλ
* Ολ Τσίκι, επίσης γνωστό ως Σανταλικό αλφάβητο
* Κινηματογράφος των Σαντάλι
ΧΑΛ ΣΚ

Η **ΧΑΛ ΣΚ** (αγγλικά: *HAL SC*) είναι θεσμικός ινδικός ποδοσφαιρικός σύλλογος από το Μπανγκαλόρ. Πήρε την ονομασία του από την εταιρεία Hindustan Aeronautics Limited. Είναι ένας από τους κορυφαίους συλλόγους του Μπανγκαλόρ ενώ στο παρελθόν αγωνίστηκε στην Πρέμιερ Ντιβίζιον.

## Ιστορία
### 2006–2010
H Χιντούσταν Αερονότικς (ΧΑΛ) τερμάτισε τρίτη στη Σέκοντ Ντιβίζιον της Νάσιοναλ Φούτμπολ Λιγκ το 2006 και προβιβάστηκε στην Πρέμιερ Ντιβίζιον. Αν και μόνο οι κορυφαίες δύο ομάδες της δεύτερης κατηγορίας κερδίζουν την προβολή, αλλά η Τάτα Φούτμπολ Ακάντεμι που τερμάτισε πρώτη στην κατάταξη δεν ήταν σε θέση να δημιουργήσει επαγγελματική ομάδα για την Πρέμιερ Ντιβίζιον. Ως εκ τούτου, προβιβάστηκε η ΧΑΛ μαζί με την Τσόρτσιλ Μπράδερς.

### 2010–σήμερα
Το 2009-10 η ΧΑΛ τερμάτησε 2η θέση της Ι-Λιγκ 2ντ Ντιβίζιον και προβιβάστηκε στην Ι-Λιγκ. Ήταν η δεύτερη ομάδα της νότιας Ινδίας στην Ι-Λιγκ μετά τη Βίβα Κεράλα. Στον τελευταίο αγώνα της περιόδου 2010-11 επικράτησε επί της περσινής πρωταθλήτριας Ντέμπο 4-2 αποφεύγοντας έτσι τον υποβιβασμό στην Ι-Λιγκ 2ντ Ντιβίζιον, με τον Σαβιέρ Βιτζάι Κουμάρ να πετυχάινει δύο γκολ. Την επόμενη περίοδο, 2011-12 υποβιβάστηκε.

## Παραπομπές


Κατηγορία:Ιδρύσεις ποδοσφαιρικών ομάδων το 2006
Κατηγορία:Ποδοσφαιρικές ομάδες Ινδίας
Φιλιπβίλ

Το **Φιλιπβίλ** (παλαιότερα αναφερόμενος ως *Φιλιππούπολη*, ), είναι πόλη του Βελγίου, στην επαρχία της Ναμύρ. Έχει έκταση 156,71 χλμ² και πληθυσμό 9.228 κατοίκους (2018).

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Μοχάμενταν ΣΚ (Καλκούτα)

Η **Μοχάμενταν ΣΚ** (αγγλικά: *Mohammedan SC*) είναι αθλητικός σύλλογος στην Καλκούτα της Ινδίας. Χρώματα του συλλόγου είναι το λευκό και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Μοχάμενταν Σπόρτινγκ Γκράουντ, χωρητικότητας 15.000 θεατών.

## Ιστορία
### Το ξεκίνημα
Ο σύλλογος ιδρύθηκε ως Τζουμπιλί Κλαμπ (Jubilee Club) το 1887 υπό την ηγεσία του Ναουάμπ Αμινούλ Ισλάμ. Στη συνέχεια, ο σύλλογος μετονομάστηκε σε Κρέσεντ Κλαμπ (Crescent Club). Η ονομασία του συλλόγου άλλαξε ξανά σε Χαμίντια Κλαμπ (Hamidia Club). Ο σύλλογος πήρε την ονομασία Μοχάμενταν Σπόρτινγκ Κλαμπ (Mohammedan Sporting Club) το 1891.

## Επιτυχίες
.

;Πρωταθλήματα
***[[Β΄ Κατηγορία ποδοσφαίρου ανδρών Ινδίας|Ι-Λιγκ 2ντ Ντιβίζιον]]**
::Δεύτερη θέση (1): 2013

;Κύπελλα
***Φεντερέισον Καπ**
::Κυπελλούχος (2): 1983, 1984
::Φιναλίστ (3): 1981, 1989, 2003
***Ντουράντ Καπ**
::Νικήτρια (2): 1940, 2013
::Φιναλίστ (3): 1959, 1980, 1992
***ΙΦΑ Σιλντ**
::Νικήτρια (6): 1936, 1941, 1942, 1957, 1971, 2014
::Φιναλίστ (4):1938, 1963, 1982, 1990

## Παραπομπές


## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1891
Κατηγορία:Ποδοσφαιρικές ομάδες Ινδίας
Πασκάλ Μπιέ

Ο **Πασκάλ Μπιέ** ή **Pascal Biet** είναι εικονογράφος παιδικών βιβλίων. Γεννήθηκε το 1974 στο Beaugency Γαλλίας και κατοικεί στο Παρίσι της Γαλλίας. Σπούδασε γραφιστική και οπτικές επικοινωνίες στο Μπλουά Γαλλίας. Εικονογράφησε πολλά από τα βιβλία της Μπέκυ Μπλάμ: *Wolf (Ένας Καλλιεργημένος Λύκος)* (1998), *Les Crayons magiques* (2001), *Mice make trouble* (1999), *Lost - One Dog, Green (Απωλέσθη Πράσινος Σκύλος)* (1999), *Crackers* (2001), *Six Mice and a Hedgehog (Έξι ποντίκια κι ένας Σκαντζόχοιρος)* (1999), *Leopold and Bottom: A Day Out* (2002), *Leo and Lester* (2003), *Biscuit* (2000), *Ο Ευριπίδης και οι μικρές αγγελίες* των εκδόσεων Ζεβρόδειλος. *My Vacation Journal του Μαρκ Μπέργκερ* (2008), *The Great Ape Escape* (2016) της Φιόνα Μάνλοβ.

Σε συνέντευξη που έδωσε στην εφημερίδα *[[Η Καθημερινή]]* στις 12 Δεκεμβρίου του 1999, δήλωσε ότι ζωγράφιζε από μικρός και η πρώτη έκθεση εικονογράφησης στην οποία συμμετείχε ήταν στην Βουλώνη. Πηγή της έμπνευσής του είναι: «...*καθημερινές καταστάσεις που μπορεί όμως να είναι πολύ κωμικές. Αστείες φυσιογνωμίες, πρόσωπα έκπληκτα, θυμωμένα, χαρούμενα, κάποιος που παραπατάει και πέφτει*.»

## Παραπομπές


Κατηγορία:Παιδικά βιβλία
Κατηγορία:Γάλλοι εικονογράφοι
Τηλεμπόρα

***Τηλεμπόρα*** είναι ο τίτλος μιας ελληνικής κωμικής σειράς που προβλήθηκε από τους τηλεοπτικούς δέκτες του Mega Channel τη σεζόν 2004-2005. Η σειρά παρουσιάζει τον αταίριαστο έρωτας μιας διάσημης τηλεοπτικής παρουσιάστριας και ενός άνδρα που έχει αφιερωθεί στην οικολογία. Ένα ατύχημα με το αυτοκίνητο ανάμεσά τους θα τους φέρει σε μία πρώτη -όχι τόσο επιτυχημένη- γνωριμία. Τους πρωταγωνιστικούς ρόλους της σειράς έχουν ο Απόστολος Γκλέτσος και η Θεοφανία Παπαθωμά. Το σενάριο υπογράφει ο Λευτέρης Καπώνης (που την ίδια χρονιά υπέγραφε το σενάριο των Εραστής Δυτικών Προαστίων και *Η Απλή Μέθοδος Των Τριών* για το ίδιο κανάλι), ενώ τη σκηνοθεσία ανέλαβε ο Βασίλης Θωμόπουλος.

## Επισκόπηση σειράς

## Υπόθεση
Η Λιάνα Δοξάκη, μια δυναμική τηλεπαρουσιάστρια, γνωρίζει σε ένα τροχαίο τον Μάρκο Σεβαστό, έναν άντρα αφιερωμένο στην οικολογία και τις αγροτικές του εργασίες. Η γνωριμία τους έχει όλα τα στοιχεία του κεραυνοβόλου έρωτα. Και οι δύο ξαφνιάζονται. Όταν όμως η αστυνομία φτάνει για να λύσει τις διαφορές και τις κόντρες που προκύπτουν από το τρακάρισμα τους, οι δύο αυτοί άνθρωποι, αντί να παραδεχτούν την ερωτική τους έλξη, είναι έτοιμοι να κατασπαράξουν ο ένας τον άλλον Τελικά ύστερα από πολλές προστριβές και ευτράπελα η Λιάνα και ο Μάρκος θα καταλήξουν σε παντρεμένοι και ευτυχισμένοι.

## Συντελεστές
* Απόστολος Γκλέτσος ως Μάρκος Σεβαστός
* Θεοφανία Παπαθωμά ως Λιάνα Δοξάκη
* Δημήτρης Καλλιβωκάς ως Θεόφιλος Σεβαστός
* Τάσος Κωστής ως Διευθυντής Καναλιού
* Τιτίκα Στασινοπούλου ως μητέρα Λιάνας
* Σπύρος Πούλης ως Χαράλαμπος
*Φαίδρα Δρούκα
* Γιώργος Κορμάνος
* Χρύσα Κοντογιώργου
* Γιάννης Ζουγανέλης ως Βλάσσης

## Επεισόδια

* Προβαλλόταν κάθε Παρασκευή στις 21:00.
* Δεν προβλήθηκε επεισόδιο στις 25/3/2005 λόγω μετάδοσης της ταινίας Παπαφλέσσας, ανήμερα της Εθνικής επετείου.

## Παραπομπές


## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Μοχάμενταν ΣΚ (Ντάκα)

Η **Μοχάμενταν ΣΚ** (αγγλικά: *Mohammedan SC*) είναι αθλητικός σύλλογος στην Ντάκα του Μπανγκλαντές. Χρώματα του συλλόγου είναι το λευκό και το μαύρο. Δραστηριοποιείται στα αθλήματα του ποδοσφαίρου, του κρίκετ και του χόκεϊ επί χόρτου, ενώ διαθέτει ακόμη τμήματα καλαθοσφαίρισης, πετοσφαίρισης, χειροσφαίρισης, στίβου, κολύμβησης, ποδηλασίας, επιτραπέζιας αντισφαίρισης, αντιπτέρισης, πυγμαχίας, καράτε και σκάκι.

Το τμήμα ποδοσφαίρου ανδρών του συλλόγου είναι το πλέον επιτυχημένο. Τα εντός έδρας παιχνίδια της ομάδας διεξάγονται στο Εθνικό Στάδιο Μπανγκαμπάντου, χωρητικότητας 36.000 θεατών. Ο σύλλογος μετέχει στην πρώτη κατηγορία της χώρας, την Πρέμιερ Λιγκ Μπανγκλαντές.

## Τμήμα ποδοσφαίρου ανδρών
Το τμήμα ποδοσφαίρου ανδρών έχει κατακτήσει τα περισσότερα πρωταθλήματα από κάθε άλλο τμήμα του συλλόγου.

### Επιτυχίες
.

;Εθνικές
***[[Κύπελλο Μπανγκλαντές (ποδόσφαιρο ανδρών)|Κύπελλο Ομοσπονδίας]]**
::Κυπελλούχος (10) 1980*, 1981, 1982*, 1983, 1987, 1989, 1995, 2002, 2008, 2009
***Κύπελλο Ανεξαρτησίας**
::Νικήτρια (3): 1972, 1991, 2014
***Σούπερ Καπ Μπανγκλαντές**
::Μικήτρια (2): 2009, 2013
***Αγά Χαν Γκολντ Καπ**
::Μικήτρια (3): 1959, 1964*, 1968

;Περιφερειακές
***Ντάκα Λιγκ**
::Πρωταθλήτρια (19): 1957, 1959, 1961, 1963, 1965, 1966, 1969, 1975, 1976, 1978, 1980, 1982, 1986, 1987, 1988-89, 1993, 1996, 1999, 2002

## Τμήμα κρίκετ ανδρών
Το τμήμα κρίκετ του συλλόγου αγωνίζεται στην κορυφαία κατηγορία της χώρας. Είναι πολυνίκης της διοργάνωσης του πρωταθλήματος Ντάκα Πρέμιερ Λιγκ.

## Άλλα τμήματα
Τα τμήματα χόκεϊ επί χόρτου, πετοσφαίρισης και αντιπτέρισης έχουν κατακτήσει τίτλους στα πρωταθλήματα της χώρας.

## Παραπομπές


## Εξωτερικοί σύνδεσμοι
*

Κατηγορία:Ιδρύσεις αθλητικών συλλόγων το 1936
Κατηγορία:Ιδρύσεις ποδοσφαιρικών ομάδων το 1936
Κατηγορία:Ποδόσφαιρο στο Μπανγκλαντές
Ντάκα Αμπάχανι

H **Ντάκα Αμπάχανι** (αγγλικά: *Dhaka Abahani*) είναι αθλητικός σύλλογος στην Ντάκα του Μπανγκλαντές. Χρώματα του συλλόγου είναι το γαλάζιο και το κίτρινο. Δραστηριοποιείται στα αθλήματα του ποδοσφαίρου και του κρίκετ. Τα τμήματα του συλλόγου αγωνίζονται σε επαγγελματικό επίπεδο.

Ο σύλλογος ιδρύθηκε έπειτα από την αναδιοργάνωση της Ίκμπαλ Σπόρτινγκ Κλαμπ (Iqbal Sporting Club) το 1972 από τον Σέιχ Καμάλ, μεγαλύτερο γιο του Σέιχ Μουτζιμπούρ Ραχμάν. Η πρώτη σημαντική εγχώρια επιτυχία για το ποδοσφαιρικό τμήμα ήρθε το 1974, με την κατάκτηση του πρωταθλήματος Ντάκα Λιγκ. Αρκετές επιτυχίες σημείωσε και το τμήμα κρίκετ, κατακτώντας συνολικά 17 τίτλους πρωταθλήματος από την περίοδο 1974–75 έως και την περίοδο 2012–13.

Το τμήμα ποδοσφαίρου του συλλόγου είναι αρκετά επιτυχημένο. Τα εντός έδρας παιχνίδια της ομάδας διεξάγονται στο Εθνικό Στάδιο Μπανγκαμπάντου, χωρητικότητας 36.000 θεατών. Ο σύλλογος μετέχει στην πρώτη κατηγορία της χώρας, την Πρέμιερ Λιγκ Μπανγκλαντές.

## Τμήμα ποδοσφαίρου
Το τμήμα ποδοσφαίρου ανδρών είναι το δεύτερο πιο επιτυχημένο τμήμα του συλλόγου.

### Επιτυχίες
.

;Εθνικές
***[[Πρωτάθλημα ποδοσφαίρου Μπανγκλαντές|Πρέμιερ Λιγκ Μπανγκλαντές]]**
::Πρωταθλήτρια (6): 2007, 2008–09, 2009–10, 2012, 2016, 2017/18
***[[Νάσιοναλ Φούτμπολ Τσάμπιονσιπ (Μπανγκλαντές)|Νάσιοναλ Φούτμπολ Τσάμπιονσιπ]]**
::Πρωταθλήτρια (1): 2000
***[[Κύπελλο Μπανγκλαντές (ποδόσφαιρο ανδρών)|Κύπελλο Ομοσπονδίας]]**
::Κυπελλούχος (10) 1982*, 1985, 1986, 1988, 1997, 1999, 2000, 2010, 2016, 2017
***Κύπελλο Ανεξαρτησίας**
::Νικήτρια (1): 1989–90
***Σούπερ Καπ Μπανγκλαντές**
::Νικήτρια (1): 2011

;Περιφερειακές
***Ντάκα Λιγκ**
::Πρωταθλήτρια (11): 1974, 1977, 1981, 1983, 1984, 1985, 1989-90, 1992, 1994, 1995, 2001

## Τμήμα κρίκετ
Το τμήμα κρίκετ του συλλόγου αγωνίζεται στην κορυφαία κατηγορία της χώρας. Είναι πολυνίκης της διοργάνωσης του πρωταθλήματος Ντάκα Πρέμιερ Λιγκ. 

## Παραπομπές


## Εξωτερικοί σύνδεσμοι
*

Κατηγορία:Ιδρύσεις αθλητικών συλλόγων το 1972
Κατηγορία:Ιδρύσεις ποδοσφαιρικών ομάδων το 1972
Κατηγορία:Ποδόσφαιρο στο Μπανγκλαντές
Μεγάλη Ρωγμή (αστρονομία)

[thumb|300px|Αυτή η υπερεκτεθειμένη φωτογραφία δείχνει μέρος του [Γαλαξίας|Γαλαξία μας που απλώνεται πάνω από τη Μεγάλη Ρωγμή, μια σκοτεινή λωρίδα από νέφη σκόνης που εκτείνεται από τον αστερισμό Κύκνο έως τον Τοξότη.]]

Στην αστρονομία, η **Μεγάλη Ρωγμή** είναι μια σειρά από αλληλοεπικαλυπτόμενα, μη φωτεινά, μοριακά νέφη σκόνης που βρίσκονται μεταξύ του Ηλιακού Συστήματος και του Βραχίονα του Τοξότη του Γαλαξία μας, σε απόσταση περίπου 800 έως 1000 παρσέκ ή περίπου 2600 έως 3300 έτη φωτός από τη Γη. Τα νέφη εκτιμάται ότι περιέχουν περίπου 1 εκατομμύριο ηλιακές μάζες πλάσματος και σκόνης.

## Παραπομπές


Κατηγορία:Γαλαξίας
Σημαία της Μπιάφρα

[δεξιά|μικρογραφία|250x250εσ|[Αρχείο:FIAV_111111.svg|23x23εσ23x23εσ Εθνική σημαία της Μπιάφρα. Αναλογία σημαίας: 1:2]]
Η σημαία της πρώην Δημοκρατίας της Μπιάφρα αποτελείται από μια οριζόντια σημαία κόκκινου, μαύρου, και πράσινου χρώματος, συμπληρωμένο με ένα χρυσό ήλιο που ανατέλλει πάνω από μια χρυσή μπάρα.

Το κόκκινο αντιπροσωπεύει το αίμα εκείνων που σφαγιάστηκαν στη βόρεια Νιγηρία και τον επακόλουθο πόλεμο Νιγηρίας-Μπιάφρα. Το μαύρο συμβολίζει το πένθος τους και τη μνήμη για αυτούς. Το πράσινο συμβολίζει την ευημερία και ο μισός κιτρινοχρυσός ήλιος συμβολίζει ένα λαμπρό μέλλον. Ο ήλιος έχει έντεκα ακτίνες, που αντιπροσωπεύει τις έντεκα επαρχίες της Μπιάφρα.

Ήταν επίσης η έμπνευση για τη σημαία της βραχύβιας Δημοκρατίας του Μπενίν (που αποτελείται από τη Μεσοδυτική περιφέρεια που κατείχε η Μπιάφρα).

Είναι βασισμένη στη παναφρικανική σημαία σχεδιασμένη από τον Παγκόσμιο Σύλλογο Βελτίωσης των Νέγρων του Μάρκους Γκάρβεϊ και την Ομάδα Αφρικανικών Κοινοτήτων. Δεν πρέπει να συγχέεται με την ίδια σημαία του Μαλάουι.

Τέλος, η κίτρινη γραμμή κάτω από τον ήλιο υπόσχεται την εκδίκηση στους βόρειους για τους χαμένους αδελφούς και αδελφές.

## Δείτε επίσης

*Σημαία της Δημοκρατίας του Μπενίν
*Παναφρικανική σημαία

## Παραπομπές


## Βιβλιογραφία

* Znaimerowski, Alfred (2001). *The World Encyclopedia of Flags.* London: Anness Publishing Ltd.

Κατηγορία:Μπιάφρα
Άγιος Επίκτητος Κερύνειας

Ο **Άγιος Επίκτητος** (Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Ο Άγιος Επίκτητος βρίσκεται στο βόρειο τμήμα της Κύπρου, 6 χιλιόμετρα ανατολικά της Κερύνειας. Στα ανατολικά συνορεύει με την Κλεπίνη, στα νοτιοδυτικά με το Μπέλλα-Πάις και στα δυτικά με το Καζάφανι. Το βόρειο τμήμα της διοικητικής του έκτασης είναι παραθαλάσσιο.

## Ονομασία
Το χωριό πήρε την ονομασία του από τον Άγιο Επίκτητο, ο οποίος ήταν ένας από τους αλαμάνους άγιους που πήγαν στην Κύπρο τον 12ο αιώνα. Στον Άγιο Επίκτητο είναι αφιερωμένη η εκκλησία του χωριού (κτίσμα του 1856), ο οποίος, σύμφωνα με την παράδοση, ασκήτευσε σε σπήλαιο που βρίσκεται κάτω από την εκκλησία. Με την πάροδο των χρόνων όλο και περισσότερος κόσμος κατοίκησε δίπλα από το σπήλαιο στο οποίο ζούσε ο Άγιος Επίκτητος, δημιουργώντας ένα μικρό οικισμό που εξελίχθηκε σε χωριό.

Οι Τουρκοκύπριοι ονόμαζαν το χωριό *Τσαταλκιόι*, που σημαίνει *χωριό με διχάλι* (σημείο στο οποίο ο δρόμος χωρίζεται σε δύο παρακλάδια), πιθανόν λόγω της ύπαρξης διχαλωτού δρόμου στο κέντρο του χωριού.

## Πληθυσμός
Ο Άγιος Επίκτητος, έως το 1974, κατοικείτο κυρίως από Ελληνοκύπριους. Σύμφωνα με τις απογραφές πληθυσμού, έως το 1946 υπήρχε ένας μικρός αριθμός Τουρκοκυπρίων σε μα γειτονιά του χωριού. Λόγω των δικοινοτικών διαταραχών, το 1958 οι Τουρκοκύπριοι κάτοικοι του χωριού το εγκατέλειψαν και εγκαταστάθηκαν στη Λευκωσία. Το 1960 υπήρχαν μόνο 9 Τουρκοκύπριοι στο χωριό, οι οποίο είχαν επιστρέψει. Ξαναέφυγαν την περίοδο των δικοινοτικών διαταραχών της περιόδου 1963-64. Το 1973 δεν υπήρχε κανένας Τουρκοκύπριος στο χωριό.

Κατά τη διάρκεια της τουρκικής εισβολής του 1974, οι περισσότεροι Ελληνοκύπριοι κάτοικοι του διέφυγαν στο νότιο μέρος της Κύπρου. Περίπου 160 Ελληνοκύπριοι παρέμειναν στο χωριό έως τον Οκτώβριο του 1975, οπόταν και μεταφέρθηκαν και αυτή στις νότιες περιοχές της Κύπρου. Στον Άγιο Επίκτητο επέστρεψαν οι λίγοι Τουρκοκύπριοι κάτοικοι του. Επιπλέον, εγκαταστάθηκαν σε αυτόν Τουρκοκύπριοι πρόσφυγες από περιοχές της επαρχίας Λεμεσού και κυρίως από την Αυδήμου. Μερικοί προέρχονταν και από το Πραστειό Κελοκεδάρων.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*
*
*
*

Κατηγορία:Κοινότητες της Επαρχίας Κερύνειας
Άβετ

Το **Άβετ** (σερβικά : Авет) είναι πλάσμα της λαϊκής παράδοσης των Νότιων Σλάβων.  Η πεποίθηση για την ύπαρξη ενός μυθολογικού τέτοιου πλάσματος είναι διαδεδομένη μεταξύ του πληθυσμού της Σερβίας, του Μαυροβουνίου, της Βοσνίας, και της ΠΓΔΜ. Το όνομα επίσης χρησιμοποιήτε σε κατάρες.

Υπάρχουν διάφορες ερμηνείες του ονόματος Άβετ. Προέρχεται από την αραβική λέξη *Hayale*, η οποίο σημαίνει οφθαλμαπάτη, ή την τουρκική λέξη *afet* που σημαίνει ατύχημα ή θαύμα. Στην παλαιά ρωσική γλώσσα εμφανίζεται η έκφραση "aviti", που σημαίνει να καλέσετε / απαντήσετε ή να δείξετε / δείξετε .

Στη Γκρούζα θεωρείται φάντασμα που εμφανίζεται τη νύχτα με τη μορφή ενός γέρου με μακριά γενειάδα και διογκωμένα μάτια από τα οποία βγαίνουν φλόγες. Στη ΠΓΔΜ, θεωρείται ότι είναι το φάντασμα της ψυχής αμαρτωλού ανθρώπου που πέθανε υποφέροντας ή αυτοκτονώντας πριν από καιρό και η ψυχή του δεν μπορεί να πάει στον παράδεισο. Έχει άσχημη μορφή τυλιγμένο σε μια κουβέρτα, ή στη μορφή μαύρης νυχτερίδας.

Κοινή σε όλες τις περιγραφές είναι η τρομακτική του μορφή, εικόνα που προκαλεί φόβο στους ανθρώπους. Σαν φάντασμα αναφέρεται ότι συχνά μένει σε εγκαταλελειμμένα σπίτια και ερείπια. Τις περισσότερες φορές εμφανίζονται στις ημέρες των Χριστουγέννων και τα Θεοφάνια όταν και είναι πιο επικίνδυνα για τους ανθρώπους. Για την προστασία οι άνθρωποι συχνά χρησιμοποιούσαν το σκόρδο, το οποίο βάζουν στην τσέπη τους.

Στην περιοχή του Κραγκούγιεβατς οι γυναίκες είχαν τη συνήθεια τα βράδια να δένουν κάλτσες στις μακριές φούστες τους για να τις παίρνει το Άβετ και να τις φορά, και στο Σεράγεβο προστατεύονται με την τοποθέτησή κλουβιών σε πουρνάρια. 

## Παραπομπές


Κατηγορία:Λαϊκή παράδοση της Σερβίας
Κατηγορία:Λαϊκή παράδοση της Βοσνίας και Ερζεγοβίνης
Κατηγορία:Λαϊκή παράδοση της ΠΓΔΜ
Κατηγορία:Λαϊκή παράδοση του Μαυροβουνίου
Αετόπετρα Αιτωλοακαρνανίας

Η **Αετόπετρα** είναι ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου.

## Τοποθεσία
Το χωριό βρίσκεται χτισμένο σε υψόμετρο περίπου 665 έως 720 μέτρων και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άγιος Ιωάννης, Δρυμώνας, Αγία Τριάδα, Κοσκινάς, Μάνδρα, Μέγας Δένδρος, Καλύβια, Λευκό, Λούστρα, Καλλιθέα και Ταξιάρχης. Απέχει από το Αγρίνιο 34 χλμ., από τη Ναύπακτο 28 χλμ. ενώ η Ιερά Μονή Προυσού απέχει οδικώς περίπου 42 χλμ. μέσω της βασικής οδικής αρτηρίας στην ευρύτερη περιοχή ή 33,5 ή και 42χλμ. μέσω του τοπικού ορεινού δικτύου χωρίς άσφαλτο. Σε κοντινή απόσταση, σε χαμηλότερο υψόμετρο, βρίσκεται το «Μοναστήρι του Καταφυγίου», γνωστό ως «Καταφύγι» ή και Καταφίδι». 
## Τοπική κοινότητα
Η τοπική κοινότητα Αετόπετρας είναι χαρακτηρισμένη ως αγροτικός ορεινός οικισμός, με έκταση 12,006 χμ² (2011). Περιλαμβάνει και τον οικισμό Άγιος Ιωάννης.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητική εξέλιξη
Αποτελεί ένα από τα χωριά της ιστορικής περιοχής του Απόκουρου. Αναγνωρίστηκε ως οικισμός με το ΦΕΚ 19Α της 07/12/1835 με την ονομασία «Σαμπατίνα», όταν και υπήχθη στον τότε Δήμο Αμβρακίας. Με το ΦΕΚ 261Α της 31/08/1912, και τον σχηματισμό των Κοινοτήτων, προσαρτήθηκε στην τότε Κοινότητα Μπερίκου ενώ η ονομασία του χωριού διορθώθηκε ως «Σαμπατίνα ή Σομποτίνον». Με το ΦΕΚ 44Α της 28/02/1924 αποσπάστηκε από την Κοινότητα Μπερίκου και ορίστηκε έδρα της τότε νεοσυσταθείσας Κοινότητας Σαμπατίνης. Με το ΦΕΚ 81Α της 14/05/1928 το όνομα του οικισμού διορθώθηκε από «Σαμπατίνα ή Σομποτίνον» σε «Αετόπετρα», ομοίως και της Κοινότητας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.

## Δείτε επίσης
* Μονή Καταφυγίου Δρυμώνα

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Η Αετόπετρα στο χάρτη. topoguide.gr. Ανακτήθηκε: 29/08/2018.
* Ε.Ε.Τ.Α.Α. - Διοικητικές μεταβολές Αετόπετρας Αιτωλοακαρνανίας. eetaa.gr. Ανακτήθηκε: 29/08/2018.
* Ε.Ε.Τ.Α.Α. - Διοικητικές μεταβολές Κοινότητας Αετόπετρας Αιτωλοακαρνανίας. eetaa.gr. Ανακτήθηκε: 29/08/2018.
* Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 29/08/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Μπένγκαλουρου ΦΚ

Η **Μπένγκαλουρου ΦΚ** (αγγλικά: *Bengaluru FC*, ) είναι ποδοσφαιρική ομάδα στην Μπανγκαλόρ της Ινδίας. Χρώματα της ομάδας είναι το μπλε και το κόκκινο. Τα εντός έδρας παιχνίδια της ομάδας διεξάγονται στο Στάδιο Σρι Καντίραμπα, χωρητικότητας 25.810 θεατών. Μετέχει στο πρωτάθλημα της Ινδικής Σούπερ Λιγκ.

## Ιστορία
Ο σύλλογος ιδρύθηκε στις 20 Ιουλίου 2013 και ξεκίνησε την πρώτη αγωνιστική περίοδο στην Ι-Λιγκ λίγους μήνες αργότερα στις 22 Σεπτεμβρίου 2013, παραχώρησε ισοπαλία 1–1 με αντίπαλο τη Μοχούν Μπαγκάν στο πρωτάθλημα. Ο σύλλογος κατέκτησε το πρωτάθλημα της Ι-Λιγκ στην πρώτη της περίοδο και στη συνέχεια και πάλι δύο περιόδους αργότερα το 2015–16. Εκτός από τους δύο τίτλους πρωταθλήματος, η Μπένγκαλουρου κέρδισε επίσης δύο Φεντερέισον Καπ το 2015 και το 2017. Μεταξύ 2015 και 2018, ο σύλλογος εκπροσώπησε επίσης την Ινδία στις ασιατικές διοργάνώσεις, μετέχοντας στο ΑΦΚ Καπ για τέσσερα συναπτά έτη. Κατά τη διάρκεια του ΑΦΚ Καπ το 2016, η Μπένγκαλουρου έφτασε στο τελικό, όπου έχασε 1–0 από την Αλ Κούα Αλ Τζαουίγια του Ιράκ.

Στις 25 Μαΐου 2017, ανακοινώθηκε ότι η υποβολή προσφορών για νέες ομάδες στην Ινδική Σούπερ Λιγκ είχε λήξει και ότι ο εξωτερικός επικυρωτής του πρωταθλήματος θα εξέταζε τις προσφορές. Αναφέρθηκε επίσης ότι η Μπένγκαλουρου, η δύο φορές πρωταθλήτρια της Ι-Λιγκ, του κορυφαίου επαγγελματικού πρωταθλήματος ποδοσφαίρου της Ινδίας, είχε υποβάλει προσφορά. Δύο εβδομάδες αργότερα, στις 12 Ιουνίου, ανακοινώθηκε επίσημα ότι η Bengaluru (για την Μπανγκαλόρ) και η Tata Group (για την Τζάμσεντπουρ) είχαν κερδίσει τις προσφορές για τις νέες ομάδες.

## Επιτυχίες
.

;Εγχώριες
***[[Πρωτάθλημα ποδοσφαίρου Ινδίας|Ι-Λιγκ]]**
::Πρωταθλήτρια (2): 2013–14, 2015–16
::Δεύτερη θέση (1): 2014–15
***[[Ινδική Σούπερ Λιγκ]]**
::Δεύτερη θέση (1): 2017–18
***[[Κύπελλο Ινδίας (ποδόσφαιρο ανδρών)|Κύπελλο Ινδίας]]**
::Κυπελλούχος (1) : 2018
***Φεντερέισον Καπ**
::Νικήτρια (2) : 2014–15, 2016–17

;Διεθνείς
***[[Κύπελλο Ασιατικής Ομοσπονδίας Ποδοσφαίρου|ΑΦΚ Καπ]]**
::Φιναλίστ (1): 2015–16

## Παραπομπές


## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 2013
Κατηγορία:Ποδοσφαιρικές ομάδες Ινδίας
Άγιος Ερμόλαος Κερύνειας

Ο **Άγιος Ερμόλαος** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Ο Άγιος Ερμόλαος στα βόρεια συνορεύει με τον Σύσκληπο, στα βορειοανατολικά με το Πυλέρι, στα ανατολικά με τη Φώττα, στα νοτιοανατολικά με τον Γερόλακκο, στα νότια με τη Σκυλλούρα, στα δυτικά με τον Κοντεμένο και στα βορειοδυτικά με το Αγριδάκι.

## Ονομασία
Το χωριό πήρε την ονομασία του από τον Άγιο Ερμόλαο, επίσκοπο Καρπασίας. Η ονομασία του χωριού επίσης σημαίνει *ερημίτης της ερήμου*. Οι Τουρκοκύπριοι το ονόμαζαν *Ayirmola* έως το 1975 όταν και το μετονόμασαν σε *Σιρινεβλέρ*, το οποίο σημαίνει *χαριτωμένα σπίτια*.

## Πληθυσμός
Η πλειοψηφία των κατοίκων του χωριού έως το 1974 ήταν Ελληνοκύπριοι. Οι Τουρκοκύπριοι ήταν μερικές δεκάδες. Το 1960 στο χωριό έμεναν μόνο 20 Τουρκοκύπριοι. Λόγω των δικοινοτικών διαταραχών της περιόδου 1963-64, οι Τουρκοκύπριοι αυτοί μετακινήθηκαν στην Αγίρδα και στη Φώττα, όπου παρέμειναν έως το 1974 όταν και επέστρεψαν στον Άγιο Ερμόλαο.

Κατά την τουρκική εισβολή του 1974 όλοι οι Ελληνοκύπριοι κάτοικοι του χωριού διέφυγαν στο νότιο μέρος της Κύπρου. Στον Άγιο Ερμόλαο εγκαταστάθηκαν, εκτός από τους Τουρκοκύπριους κατοίκους τους που επέστρεψαν σε αυτόν, και Τουρκοκύπριοι πρόσφυγες από τη Δένεια, την Πάφο, την Αμαργέτη, τη Σουσκιού, τη Βρέτσια, τη Φάλια κ.ά.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*
*

## Περαιτέρω ανάγνωση
*

Κατηγορία:Κοινότητες της Επαρχίας Κερύνειας
Βάσκο ντα Γκάμα (Κέιπ Τάουν)

Η **Βάσκο ντα Γκάμα** (πορτογαλικά: *Vasco da Gama*) ήταν ποδοσφαιρικός σύλλογος στο προάστιο Πάροου της πόλης του Κέιπ Τάουν στη Νότια Αφρική. Προερχόμενος από τις χαμηλότερες τάξεις, ο σύλλογος είχε τις ρίζες του στην τοπική πορτογαλική νοτιοαφρικανική κοινότητα και υιοθέτησε την ονομασία και τα χρώματα της ομάδας από το βραζιλιάνικο σύλλογο Βάσκο ντα Γκάμα. Το 2016, ο σύλλογος διαλύθηκε όταν η αδειοδότηση μεταφέρθηκε στο Στελενμπός ως Στελενμπός ΦΚ.

## Έδρα
Φυσική έδρα της ομάδας αποτελούσε το Πάροου Παρκ, χωρητικότητας 3.000 θεατών.

## Επιτυχίες
***[[Α΄ Κατηγορία ποδοσφαίρου ανδρών Νότιας Αφρικής|Νάσιοναλ Φερστ Ντιβίζιον]]** (δευτέρου επιπέδου κατηγορία)
::Πρωταθλήτρια Κόουσταλ Στριμ (1): 2009–10
***Σέκοντ Ντιβίζιον** (τρίτου επιπέδου κατηγορία)
::Νικήτρια πλέι-οφ (2): 2002–03, 2007–08
::Πρωταθλήτρια Γουέστερν Κέιπ Στριμ (3): 2000–01, 2002–03, 2007–08

## Παραπομπές


## Εξωτερικοί σύνδεσμοι
*

Κατηγορία:Ιδρύσεις αθλητικών συλλόγων το 1980
Κατηγορία:Ποδοσφαιρικές ομάδες Νοτίου Αφρικής
Κατηγορία:Ιδρύσεις ποδοσφαιρικών ομάδων το 1980
Κατηγορία:Κέιπ Τάουν
Χαρά Βέρρα

Η **Χαρά Βέρρα** (Πάτρα, 12 Αυγούστου 1973) είναι Ελληνίδα λαϊκοδημοτική τραγουδίστρια.

## Βιογραφία
Η Χαρά Βέρρα κατάγεται από την Πάτρα και προέρχεται από την πολύ γνωστή οικογένεια Βέρρα. Κόρη του Γιώργου Βέρρα και ανιψιά της Τασίας Βέρρα. Ο πατέρας της από την παιδική ηλικία την έπαιρνε μαζί του στα πανηγύρια και σε ηλικία δώδεκα ετών την ανέβασε στο πάλκο. Ο Κώστας Πίτσος από νωρίς διέκρινε το ταλέντο της και τη συμπεριέλαβε στο σχήμα του στο κέντρο Όραμα Πατρών το 2000. Την επόμενη περίοδο μαζί με τον παραγωγό Ανδρέα Σταματελάτο κυκλοφόρησαν τον πρώτο της ψηφιακό δίσκο (cd ). Ακολούθησαν άλλες δύο δισκογραφικές δουλειές μέσα από της οποίες ξεχώρισαν επιτυχίες όπως το "Ύποπτα γυρνάς", "Δυο αγάπες δυο καρδιές", "Θα κάνω ζημιές". Την πρώτη της εμφάνιση στη νυχτερινή Αθήνα την έκανε στο κέντρο Έλατο μαζί με τον Γιώργο Βελισσάρη (πρωτοεμφανιζόμενος και αυτός τότε), τον Γιάννη Σιέττο, Νίκο Βλαχοδήμο και Παναγιώτη Πλαστήρα (κλαρινίστας) το 2003. 

Έχει κάνει εμφανίσεις σε όλη την Ελλάδα και στο εξωτερικό: Αυστραλία, Αμερική, Γερμανία.

Έχει επίσης συνεργαστεί σε συναυλίες, τοπικές εορτές, πανηγύρια με όλους σχεδόν τους τραγουδιστες όπως τους , Μάκη Χριστοδουλόπουλο, Πίτσας Παπαδοπούλου, Λευτέρη Πανταζή, Γιώργο Τσαλίκη, 
Στάθη Αγγελόπουλο,
Τασίας Βέρρα, Φιλιώς Πυργάκη, Αλέκας Φραγκούλη, Κικής Φραγκούλη, Κώστα Μετζελόπουλο, Βάσως Χατζή, Κώστα Σαφέτη, Γιώργο Βελισσάρη, Γιάννη Καψάλη,
Μάκη Μπέκο, Λευτέρη Ζέρβα, Παναγιώτη Πλακιά, Βασίλη Σαλέα, Μάκη Τσίκο, Κώστα Σοϋκα, Βασίλη Φωτίου.

Έχει πλούσια δισκογραφία με συνθέτες: Νεκτάριο Μπήτρο, Σταμάτη Γονίδη, Κώστα Πίτσο, Αλέκο Χρυσοβέργη, Σπύρο Γιατρά,κ.α.

## Παραπομπές


Κατηγορία:Ελληνίδες τραγουδίστριες
Σταθμός παραγωγής ηλεκτρικής ενέργειας της Περλ Στρητ

Ο **πρώτος κεντρικός σταθμός παραγωγής ηλεκτρικής ενέργειας** για εμπορικούς σκοπούς στις Η.Π.Α. κατασκευάστηκε στο Μανχάταν από την εταιρία *Edison Illuminating Company*, με επικεφαλής τον Τόμας Έντισον.

Βρισκόταν στην οδό Περλ Στρητ 255 -257, σε ένα οικόπεδο έκτασης 450 τετ.μ., και λειτουργούσε με κάρβουνο. Ξεκίνησε να λειτουργεί με ατμομηχανές *Porter-Allen*, που παρήγαγαν 175 ίππους στις 700 στροφές ανά λεπτό και χρησιμοποιούσε μια γεννήτρια σταθερού ρεύματος. Στις 4 Σεπτεμβρίου 1882 ο σταθμός της Περλ Στρητ προμήθευε με ρεύμα 82 πελάτες (400 λάμπες). Δύο χρόνια αργότερα ο σταθμός εξυπηρετούσε 508 πελάτες (10.164 λάμπες). Αργότερα οι ατμομηχανές Porter-Allen αντικαταστάθηκαν από μηχανές *Armington & Sims* που ήταν καταλληλότερες για τα δυναμό του Έντισον.

Ο σταθμός παραγωγής ηλεκτρικής ενέργειας της οδού Περλ Στρητ καταστράφηκε από πυρκαγιά το 1890 κατά την οποία καταστράφηκαν όλα τα δυναμό εκτός από ένα, που σήμερα εκτίθεται στο Μουσείο Greenfield Village, στο Ντίαρμπορν, στο Μίσιγκαν.

## Εξωτερικοί σύνδεσμοι
*https://ethw.org/Pearl_Street_Station
*http://americanhistory.si.edu/powering/past/h1main.htm

Κατηγορία:Εγκαταστάσεις παραγωγής ενέργειας
Κατηγορία:Κτίρια και κατασκευές στις Ηνωμένες Πολιτείες
Τ. Ρ. Ναρασίμχαν

Ο **Τσακραβάρτι Ρατζαγκοπαλατσάρι Ναρασίμχαν** (1909-1989) ήταν Ινδός πολιτικός, αγωνιστής για την ελευθερία και μέλος του Ινδικού Κοινοβουλίου από το 1952 έως το 1962. Ήταν γιος του Ινδού πολιτικού Τσακραβάρτι Ρατζαγκοπαλατσάρι. 

## Πρώτα χρόνια
Ο Ναρασίμχαν γεννήθηκε στο Σάλεμ το 1909 στους Τσακραβάρτι Ρατζαγκοπαλατσάρι και Τσακραβάρτι Αλαμέλου Μανγκάμα. Ο Σριμάν Ρατζαγκοπαλατσάρι ήταν δικηγόρος και μέλος του δήμου Σάλεμ. Ο Ναρασίμχαν εντάχθηκε στο Ινδικό κίνημα ανεξαρτησίας στο 1920 στην ηλικία των 11 ετών και φυλακίστηκε για τη συμμετοχή του στο Βενταρανιάμ Σαλτ Σατιαγκράχα της δεκαετίας του 1930.

## Πολιτική μετά την ανεξαρτησία
Το 1951, ο Ναρασίμχαν συμμετείχε στις εκλογές της Λοκ Σαμπχά από την εκλογική περιφέρεια Κρισναγκίρι και εξελέγη με διαφορά 6.194 ψήφους από τον πλησιέστερο ανταγωνιστή, τον Σ. Ντοραϊσάμι Γκουντέρ. επανεξελέγη στη Λοκ Σαμπχά το 1957 με στενό περιθώριο 367 ψήφων από τον πλησιέστερο ανταγωνιστή Γ. Δ. Ναϊντού και υπηρέτησε μέχρι το 1962, όταν έχασε την θέση του υπέρ του Κ. Ρατζαράμ του Ντραβίντα Μουνέτρα Καζαγκάμ. Έμεινε στον Ινδικό Εθνικό Κογκρέσο, ακόμη και όταν ο πατέρας του είχε εγκαταλείψει το κόμμα και είχε συμμαχήσει με τους αντιπάλους παραιτώντας από το Ινδικό Εθνικό Κογκρέσο και μπαίνοντας στο κόμμα Σουατάντρα μόνο στη δεκαετία του 1960.

Το 1970, ο Ναρασίμχαν εξελέγη στην Εταιρεία του Μαντράς και υπηρέτησε μέχρι το 1975. Ήταν, επίσης, ο αρχηγός του κόμματος Σουατάντρα της εταιρείας. 

Ο Ναρασίμχαν, επίσης, υπηρέτησε ως μέλος της Επιτροπής Απαγορεύσεων του Ταμίλ Ναντού.

## Θάνατος
Ο Ναρασίμχαν πέθανε το 1989 σε ηλικία 80 ετών.

## Οικογένεια
Ο Ναρασίμχαν δεν παντρεύτηκε ποτέ σε όλη του τη ζωή. Είναι ο μητρικός θείος των Ρατζμοχάν Γκάντι, Γκοπαλκρίσνα Γκάντι, Ραμτσάντρι Γκάντι και Τάρα (Μπατατσάρια).

## Παραπομπές


Κατηγορία:Ινδοί πολιτικοί
Αλφάβητο Βέσο Μπέη

μικρογραφία|350x350εσ|Αλφάβητο του Βέσο Μπέη
Το **αλφάβητο Αργυροκάστρου**, επίσης γνωστή ως **αλφάβητο Βέσο Μπέη**, είναι ένα από τα αρχικά αλβανικά αλφάβητα του 19ου αιώνα. Παίρνει το όνομά του από την πόλη του Αργυροκάστρου στη Νότια Αλβανία, όπου καταγράφηκε για πρώτη φορά από το μελετητή Γιόχαν Γκέοργκ φον Χαν, επίσης από τον Βέσο Μπέη, πλούσιο ντόπιο μπέη από την διάσημη οικογένεια Αλιζότι που το παρείχε στον Χαν. Ο Χαν το δημοσίευσε στο 1854 στο "Albanesische Studien", στην Ιένα.

## Ιστορία
Σύμφωνα με τον Χαν, το αλφάβητο που του έδωσε ο Βέσο Μπέη, χρησιμοποιήθηκε μακράν στους κύκλους της οικογένειας Αλιζότι.

## Αλφάβητο
Το αλφάβητο, μάλλον αινιγματικό, περιέχει 22 γράμματα.

## Δείτε επίσης

* Αλφάβητο Βιθκούτσι
* Αλφάβητο Βελλάρα
* Αλφάβητο Ελμπασάν

## Παραπομπές


Κατηγορία:Συστήματα γραφής
Αγριδάκι Κερύνειας

Το **Αγριδάκι** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Το Αγριδάκι στα βόρεια με τη Λάπηθο, στα ανατολικά με τον Σύσκληπο, στα νοτιοοανατολικά με τον Άγιο Ερμόλαο, στα νοτιοδυτικά με τον Κοντεμένο και στα δυτικά με τον Λάρνακα της Λαπήθου.

## Ονομασία
Η ονομασία του χωριού στα ελληνικά σημαίνει *μικρή έκταση γης*.

## Πληθυσμός
Μέχρι το 1974, το Αγριδάκι κατοικείτο μόνο από Ελληνοκύπριους. Κατά τη διάρκεια της τουρκικής εισβολής του 1974, οι κάτοικοι διέφυγαν στο νότιο μέρος της Κύπρου. Το 1975 στο χωριό εγκαταστάθηκαν Τουρκοκύπριοι πρόσφυγες από τη Ζαχαριά και τη Λαπηθιού. Ωστόσο, τις επόμενες δεκαετίες το εγκατέλειψαν λόγω αστυφιλίας με αποτέλεσμα ο πληθυσμός του χωριού να είναι περιορισμένος.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*
*

Κατηγορία:Κοινότητες της Επαρχίας Κερύνειας